Disko

"Disko" (הגייה: [ˈdíːskɔ]; בעברית: "דיסקו") הוא סינגל שהוקלט על ידי הלהקת הפופ הסלובנית LPS. לאחר ניצחונו ב-EMA 2022, הקדם הסלובני לאירוויזיון, הוא נבחר לייצג את המדינה לאירוויזיון 2022, שהתקיים בטורינו שבאיטליה. השיר יצא לאור ב-26 בנובמבר 2021, לצד כל שירי ה-EMA 2022, הקדם הסלובני לאירוויזיון. הוא פורסם באופן הרשמי לשירותי הזרמות המוזיקה ב-1 באפריל 2022. הווידאו קליפ של "Disko" פורסם ב-11 באפריל. בקליפ מוצג גבר שנפרד מבת-זוגו במועדון לילה. הוא שוקע לדיכאון ומתחיל להימכר לטיפה המרה. יום אחד, בעודו רואה את חברתו לשעבר מנשקת את בן-זוגה החדש, הוא נופל לתוך נהר. בסוף הקליפ הוא מוצא אישה חדשה, והופך שוב למאושר. ב-8 באוקטובר 2021 נפתחה תקופת הגשת המועמדויות להשתתפות בקדם הסלובני לאירוויזיון. היא הסתיימה ב-22 בנובמבר 2021. כל האמנים נדרשו להיות מתחת לגיל 30, ולהוציא לאור שלושה סינגלים לפחות באופן מסחרי. יומיים לפני סגירת ההרשמה הודיעה RTVSLO, רשות השידור הסלובנית, כי 127 מוזיקאים הגישו את מועמדותם להשתתפות בקדם. האמנים המתחרים ב-EMA Freš (תחרות מקדימה ל-EMA בה מתחרים אמנים חדשים על הזכות להשתתף בקדם הראשי) נחשפו ב-26 בנובמבר 2021 יחד עם שיריהם. בין האמנים שנחשפו נמנתה להקת LPS עם "Disko". לאחר כחודש מרגע שידור התוכנית המקדימה ל-EMA,‏ LPS הוכרזו כאחד מארבעת האמנים שזכו להשתתף בקדם הסלובני לאירוויזיון. ב-12 בפברואר 2022 התקיים חצי הגמר השני של EMA 2022, בו בוצע "Disko" על ידי הלהקה. חברי LPS הגיעו למקום השני והעפילו לגמר התחרות. הוא התקיים ב-19 בפברואר, ובסופו דורג השיר "Disko" במקום הראשון עם 103 נקודות. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי סלובניה תופיע בחלק הראשון של חצי הגמר הראשון. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. סלובניה הופיעה חמישית, לפני אוקראינה ואחרי שווייץ. ב-10 במאי 2022 ביצעה LPS את "Disko" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 17 עם 15 נקודות. סרטון השיר "Disko" באתר יוטיוב "Slovenia: LPS will grab a pizza the action in Italy 🇸🇮". Eurovision.tv (באנגלית בריטית). 2022-02-19. נבדק ב-2022-03-10. "Na Emi Freš se bo pomerilo 24 izvajalcev". RTVSLO.si (בסלובנית). נבדק ב-2021-11-26. "Disko - Single by LPS on iTunes". iTunes Store. 1 באפריל 2022. נבדק ב-1 באפריל 2022. {{cite web}}: (עזרה) "🇸🇮 Slovenia: LPS Release Music Video For "Disko"". Eurovoix (באנגלית בריטית). 2022-04-11. נבדק ב-2022-04-12. "Today: EMA and EMA FREŠ Submissions Close". Eurovoix (באנגלית בריטית). 2021-11-22. נבדק ב-2021-11-26. Granger, Anthony (24 בנובמבר 2021). "Slovenia: 127 Songs Submitted For EMA and EMA FREŠ 2022". Eurovoix. נבדק ב-25 בנובמבר 2021. {{cite web}}: (עזרה) "LPS so zmagovalci izbora EMA 2022" (בסלובנית). RTV Slovenija. 19 בפברואר 2022. נבדק ב-10 במאי 2022. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022